E SEGA ni qai kena i matai o Manny Pacquiao me rerevaka na sota vata kei Floyd Mayweather Jr. e na buturara ni veivacu.
So e ra kaya ni kaukauwa sara na nodra i vacu ni vakatauvatani vata kei Money Man. na yaca e ra dau kilai koya kina, ka so e ra kaya ni totolo sara na ligadra ni sa curuma tiko yani oqo na i ka 30 ni nona yabaki ni bula.
E lewe levu era kaya ni kaukauwa ni tataqomaki e tiko vei May Weather e rawa ni rawata tiko kina na tolu na miniti ni dua na rauni.
Ia, e kaya o Pacquiao ni sa tiko ga na nona i walewale e na vakayacora me rawa ni dodosasa kina o Mayweather.
Kuria na qaqa ni Filipino oqo ni sa tereni taka tiko o koya e dua na i walewale ni tereni me rawa ni sogota kece na katuba e via curuma yani o Mayweather.
E na gauna ga e rogoca kina o Pacquiao ni sa vakadonui na niodrau veivacu, e sa gole sara ga ki na nona koro me laki vakaukauwa yago kina, ka sa toso mai vakavoleka e na gauna oqo ki Amerika me baleta tikoga na nona vakavakarau e na i ka 2 ni siga ni vula o Me.
Vakadeitaki mai ni sa na lesu tiko yani e na Siga Tabu nona dau ni veiterenitaki o Freddie Roach, e na nona lesu mai Jaina e na nona la;ki vakavulica i keya e dua na gone ka kalouca sara ni a qai mai drukai o Zou Shiming,e na nona a tovolea na bibi ni flyweight e na siga Vakarauwai.
Keirau sa vakadikeva tiko vakamalua se i moimoi cava me keirau na vulica ni se bera na siga namaki e na gauna keirau vakaukauwa yago tiko kina e na neirau keba e General Santos e na macawa rua sa oti kaya o Pacquiao.
Sa tu vakarau o Pacquiao me rau na sota kei na tagane ni Merika oqo e na i ka 2 ni siga ni vula o Me baleta ni se qai oti ga mai oqo na nona vakadavori Chris Algieri, e na vula o Noveba ni yabaki sa oti ka vakakina na nona vakacaqerataki Timothy Bradley vata kei Brandon Rios.
Na i otioti ni gauna e rau a sota kina o kei Juan Manuel Marquez e na yabaki 2012 e a caroba o Manny e na i ka 6 ni wavoki.
Oya talega na i ka va ni gauna e rau a veitavulaki kina na lewe rua oqo, e rau a tai e na yabaki 2004, ka qai qaqa tale vakarua o Pacquiao e na yabaki 2004 ka vakakina na yabaki 2008 kei na yabaki 2011.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn